《中秋示仲文弟》
宋代·喻良能

古来佳节是中秋，今比重阳许燕游。
已觉冰轮无限好，不须玉斧更重修。
三飞惊鹊纷无定，一点闲云净不留。
况有阿连同彩戏，何妨呼酒互相酬。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。